Oosie-Nuus 25/2019 gedateer 30 Augustus 2019
'n Oosie-dogter kom na haar juffrou toe, sit haar armpies om haar en vra - "Het juffrou my briefies gekry op juffrou se tafel. Juffrou is "awesome".
Met ons Oosie-Jeug se "Pay it forward" week nog vars in ons geheue, die komplimente en drukkies van kollegas en leerders nog vars in ons harte, wil ons die gebaar voortsit en elke Oosie-ouer bedank vir hul omgee en ongelooflike ondersteuning.
Soos mnr Kotzé sê - "Die inisiatief herinner ons om mekaar raak te leef. 'n Klein gebaar, 'n enkele woord is genoeg om iemand se battery te herlaai. Mag ons die daad van omgee voortsit en daagliks vir mekaar wys dat ons werklik omgee."
Die Oosies verwelkom graag vir me Annemarie Gertenbach, die nuwe administratiewe dame wat op 2 September begin.
Ons is baie bly dat u by ons skool kom aansluit en sien daarna uit om u te ontmoet.
Landloop - Distriksuitslae
Vier van ons Oosie-langasems het tydens die distriksbyeenkoms gekwalifiseer vir die Gauteng kampioenskappe (31 Augustus).
Annabelle Bester (0/17), Zandri Louw (0/16), Vian du Plessis (0/14) en Vera de Beer (0/15).
Die volgende atlete het tydens die distriksbyeenkoms in die top 15 van hul ouderdomsgroepe geëindig (25 Augustus).
• Annabelle Bester 0/17 - 1ste
• Vera de Beer 0/15 - 2de
• Zandri Louw 0/16 - 4de
• Vian Du Plessis 0/14 - 5de
• Gert-Hendrik Grobler 0/14 - 10de
• Stefan Steyn 0/14 - 11de
Die Oosie-fietsryers het hierdie seisoen uitstekend gevaar. Oos-Moot lê 8ste uit 20 skole in Gauteng. Indien ons na Saterdag, 31 Augustus, se wedloop in die top 10 bly sal ons die geleentheid kry om op nasionale vlak deel te neem.
Uitslae - Hoërskool Wonderboom
Kayla Hodgman (0/15) het die tweede plek uit 36 deelnemers behaal en is die voorloper in haar ouderdomsgroep.
Lourene Dreyer (0/17) het die tweede plek uit 26 deelnemers behaal. Pragtige prestasie.
Stephan Steyn 31/100
JJ Maree 18/123
Franco Benadie 35/100
Reuben van Renssen 41/124
Christoper Smit 40/124
Donovan Lofthouse 42/123
Pragtige prestasies Oosies. Ons sien uit na die volgende wedloop se uitslae!
Oosie van die maand
Anne-Karine de Koning (gr9) is die Oosie van die maand vir Augustus. Sy is die Gautengwenner (in haar ouderdomsgroep) van die ATKV Spelathon en dring deur na die nasionale finaal.
Miss World Beauty Queen 2019
Ons is ongelooflik trots op Chané Oosthuizen (oud-Oosie 2018) wat op 27 Augustus as Miss World Beauty Queen 2019 aangewys is.
Graad 12-eindeksamen 2019: Visuele Kuns Prakties
Die Visuele Kuns Praktiese Eksamen vir die graad 12-leerders is vanaf 7 tot 10 Oktober in die Visuele Kunsklas. Die sessie begin om 08:00 en eindig om 14:30.
Die graad 8 tot 11-leerders se amptelike eksamenvraestelle van 17 September (tale se Vraestel 3) verskuif na 20 September.
Leerders skryf tot 11:00 toets, waarna die skool verdaag vir die skoolvakansie. In die geval van afwesighede moet 'n doktersbrief ingehandig word.
Die graad 11-Wiskunde leerders skryf op 17 September 'n Wiskunde toets.
RTT Praktiese toetse
Die RTT praktiese toetse word gedurende klastyd in die RTT-sentrums geskryf. Ingeval van afwesighede moet 'n doktersbrief ingehandig word.
Me Karin Fourie (Lewenswetenskappe) neem op 5 September, gedurende skoolure, 'n groep Lewenswetenskapleerders na die AgriCAREERConnect dag by die Universiteit van Pretoria.
AANLYNREGISTRASIEPROSES VIR GRAAD 8'S 2020
Met die aanbied van ons eerste entrepreneurskapsaand op Maandag,13 Mei 2019, is ‘n wonderlike nuwe inisiatief in die lewe geroep, die stiging van die Hoërskool Oos-Moot Entrepreneursklub!
Ons eerste entrepreneurskapsaand met hoogsaangeskrewe spreker, Marnus Broodryk was ‘n reuse sukses en ons glo daar is baie ‘Trep’-saadjies geplant!
Daar is reeds vier spanne uit ons EBW Departement EBW wat aan die 2019 rondte van die SNAP besigheidsimulasiespel deelgeneem het. Leerders het ook nog die geleentheid om tot einde Augustus hul suksesstories in te skryf vir die “Jong Entrepreneur van die jaar”-kompetisie. Ons volgende opwindende projek was die aanbied van ‘n aandele beleggingskursus vir beginners, deur Marius Joubert van IMPACT Training Institute op 30 Julie 2019.
Die goot oomblik het aangebreek. Op 6 en 7 September 2019 kom Albert van Wyk, die “Millionare at 22” - 'n kursus by Hoërskool Oos-Moot aanbied. Ons is bevoorreg om vir hierdie sewe ure kursus, teen slegs die helfte van die normale koste in te skryf.
Daar bestaan geen meer twyfel dat entrepreneurskap vir baie van ons leerders eendag ‘n heenkome gaan wees nie. Hierdie kursus is ‘n belegging in hul toekoms !
Navrae in verband met die kursus kan by me Elmarie Kotzé, kotzee@oos-moot.co.za gedoen word.
Tye: 6 September van 14:00 tot 17:00
7 September van 8:00 tot 11:00
Daar is slegs 50 plekke beskikbaar vir die eerste kursus, moenie dit misloop nie!
AANSTELLING VAN NUWE HOOF
Die onderhoude en kortlys vir die vakante skoolhoofpos is afgehandel. Die Departement van Onderwys finaliseer die proses.
OOS-MOOT RAAD 2019/2020
Die nuwe leerderraad se inhuldigingsseremonie is op 3 September om 18:30 in die skoolsaal.
September is bekend as lentemaand in ons sonnige Suid-Afrika en 1 September die amptelike lentedag. Dit is ook die dag waar ons leerders hul amptelike wintersdrag terugpak in hul klerekas en dié pragtige maand met hul amptelike Somersdrag begin. Om die begin van dié lieflike seisoen te vier kan die leerders "happy socks" saam met hul skooldrag dra.
Die ligte musiekorkes tree by die volgende geleenthede op:
• 31 Augustus - NG Kerk Waverley-Oos se basaar
• 6 September - Prospectus Novus Skool se Lenteliggiefees
• 27/28 September - Suid-Afrikaanse Kampioenskappe in Durban
Kom ondersteun ons asseblief en geniet ongelooflike mooi musiek.
Die afsnydatum vir RSVP's is op 9 September 2019. Leerders wat twee of meer sertifikate van verdienste vir kultuuraktiwiteite ontvang asook 'n eerste balkie of hoër is uitgenooi.
Indien daar leerders is wat nie uitnodigings ontvang het nie en graag daaroor wil navraag doen, kan hulle dit sou gou moontlik met me Maria du Plessis in T6 gaan bespreek. Kontakbesonderhede vir me Maria du Plessis (duplessism@oos-moot.co.za).
Besoek ons onderskeie sportwebbladsye vir inligting aangaande ons verskillende sportsoorte, wedstrydprogramme, uitslae ens.
Tuisbyeenkoms op 4 September. Sewe deelnemende skole. Program
Fast5-wedstryde op 6/7 September. Program
Montana 7's toernooi op 30/31 Augustus te H/S Montana. Program
31 Augustus en 3 September. Program
31 Augustus - Gauteng Kampioenskappe
31 Augustus - Buffelsdrift Mountain Bike Park. Laaste wedren vir die seisoen.
Sterkte aan al ons leerders wat aan die onderskeie sportaktiwiteite van die skool deelneem.
Die matriekafskeidbetalings het op 30 Augustus gesluit. Daar is slegs enkele plekke, by 'n beperkte aantal tafels beskikbaar.
Die musiekfees was hierdie jaar weereens baie suksesvol. Ons wil ons leerders, ouers en gemeenskap nogmaals dankie sê vir hul ondersteuning.
Baie geluk aan die volgende leerders en voogklasse wat die meeste kaartjies verkoop het vir die fees en pryse gewen het.
Maritz Vallentgoed (1ste - R800), Reuben v Emmenis (2de - R700) en Deidré Barnard (3de - R500)
Graad 10D (1ste - Me A van der Merwe), Graad 8F (2de - Me C Marais) en Graad 9A (3de - Mnr M Petzer)
Oosies jul maak ons trots!
Ons opregte dank aan AL ons BORGE
Ons waardeer ELKE donasie, borgskap en skenking.
TN KOTZÉ (Wnmd Skoolhoof)